Olle Ljungström

Lars Olof Gustaf «Olle» Ljungström (født 12. august 1961 i Stockholms län i Sverige, død 4. mai 2016 i Sollebrunn i Alingsås kommune i Alingsås kommune i Sverige i Alingsås) var en svensk sanger, gitarist og låtskriver. Han begynte sin musikalske karriere i tenårene, som frontfigur i bandet Reeperbahn (1979–84). Reeperbahn utga fem musikkalbum; mest vellykket ble albumet Venuspassagen (1981), som angivelig solgte over 25 000 eksemplarer.http://www.freewebs.com/olle-ljungstrom/biografi.htm Reeperbahn regnes gjerne for å være blant de mest banebrytende svenske rockegruppene på 1980-tallet, sammen med Ebba Grön, Lustans Lakejer og Imperiet.

Etter Reeperbahn tok Ljungström en lang pause fra musikken, og arbeidet som copywriter i reklamebransjen og som modell, før han i 1992 gjorde comeback, denne gangen som soloartist. Som soloartist ga han ut åtte album under sin livstid, deriblant Världens Räddaste Man (1994) og En Apa Som Liknar Dig (2000). Han samarbeidet med vennen og komponisten Heinz Liljedahl på de seks første soloplatene, men på de to siste albumene Sju (2009) og Släng in en clown (2013) var det produsenten Torsten Larsson som fungerte som samarbeidspartner.

Mange svenske artister har nevnt Ljungström som inspirasjonskilde, blant andre musikkgruppa Kents vokalist Joakim Berg.http://www.expressen.se/noje/musik/berg-hyllar-ljungstrom/ Høsten 2008 utkom hyllestplaten Andra Sjunger Olle Ljungström, hvor flere kjente svenske artister medvirker med sine tolkninger av Ljungströms sanger, bl.a. Joakim Berg, Thomas Di Leva, Eric Gadd og Ane Brun. Ljungström ble i 2009 nominert til den svenske musikkprisen Grammis, som årets mannlige svenske artist.

Høsten 2012 medvirket Ljungström i tredje sesong av det svenske musikkprogrammet Så mycket bättre på svensk TV4; denne opptredenen førte til at han fikk et større gjennombrudd, og det ble skrevet i svenske aviser at Ljungström endelig var blitt «folkekjær»."Olle Ljungström är plötsligt folkkär." Aftonbladet, 26. mars 2013. Lest 5. mai 2019. Han døde natt til 4. mai 2016, etter lengre tids sykdom, 54 år gammel.http://www.aftonbladet.se/nojesbladet/musik/article22756784.ab Aftonbladet, 4. mai 2016.

Ljungström forble i løpet av karrieren relativt ukjent utenfor Sveriges grenser; en norsk journalist omtalte ham imidlertid på et tidspunkt som «det svenske svaret på Lars Lillo-Stenberg.»Nordlandsposten, 24. februar 1998, s. 36. Hentet 15. nov. 2017.

Høsten 2017 ble det gjort kjent at Ljungströms niende studioalbum som soloartist, Måla hela världen, skulle slippes posthumt 8. desember samme år.http://www.skd.se/nojesbloggen/2017/11/17/olle-hors-fran-andra-sidan/

 Diskografi 
 Med Reeperbahn  
Studioalbum
 Reeperbahn (1979)
 Venuspassagen (1981)
 Samlade Singlar (samlingsalbum) (1982)
 Peep Show (1983)
 Intriger (1983)

Singler
 «Havet ligger blankt» (1979)
 «The No. 1 Disco Hit (Disco Made Me Crazy)» (1979)
 «Lycklig» (1980)
 «Till: Mitt Liv» (1981)
 «Dansar» (1982)
 «Marrakech» (1982)
 «Vackra livet» (1983)

 Solo 
Studioalbum
 Olle Ljungström (1993)
 Världens räddaste man (1994)
 Tack (1995)
 Det stora kalaset (1998)
 En apa som liknar dig (2000)
 Syntheziser (2002)
 Sju (2009)
 Släng in en clown (2013)
 Måla hela världen (2017)

Livealbum
 Live 2013

Singler (utvalg)
 «Jesus kan»  (1993)
 «Hur långt kan det gå?» (1993)
 «Minns i november» (1993)
 «Som du» (1995)
 «Överallt» (1995)
 «Bara himlen ser på» (1995)
 «Norrländska präriens gudinna» (1996)
 «Nåt för dom som väntar» (1997)
 «Jag och min far» (1998)
 «Somnar om» (maxisingel) (1998)
 «Det betyder ingenting» (1998)
 «Happy End» (1999)
 «En apa som liknar dig» (2000)
 «Sthlm, Sthlm» (2000)
 «Jag och Sverige» (2000)
 «Du sköna värld» (2001)
 «Hey, Hey!» (2002)
 «Feber» (2001)
 «Sveriges sista cowboy» (2002)
 «Försökskanin» (2009)
 «Vila vid denna källa» (2009)
 «Världen är så mycket bättre nu» (2013)
 «Han kommer förbi» (remix) (2013)
 «Världens renaste häxa» (2017)
 «Nu är julen slut» (2019)

Samlingsalbum
 Bäst (2001)
 Så mycket Olle Ljungström (2012)

 Referanser 

 Eksterne lenker 





Kategori:Svenske gitarister
Kategori:Svenske sangere
Kategori:Svenske låtskrivere
Kategori:Svenske modeller